钦定古今图书集成/明伦汇编/闺媛典/第027卷 > 皇清 > 朱光妻王氏
## 钦定古今图书集成/明伦汇编/闺媛典/第027卷 > 皇清 > 朱光妻王氏

按《保安州志》：“王氏，岳州郡守朱光妻。于归时，翁天宠以风痹卧病，氏亲侍汤药，十馀年不怠。事姑唐氏先意承旨，无不得欢心。甲戌值大兵破城，姑唐死之，氏欲与俱，婢子救免。光历任岳州郡守，多著绩，皆氏内德之助。氏先以己病，虑不起，恐夫乏嗣，为娶妾李氏，生子维熊，爱同己出。后举康熙壬子乡荐，历任广信” 太守。王氏与妾李，并封“太恭人” ，年七十卒。